**2PM** (בקוריאנית: 투피엠) היא להקת בנים מקוריאה הדרומית המנוהלת על ידי JYP Entertainment. הלהקה מורכבת מהחברים ג'ון. קיי (בעבר השתמש בשם הבמה ג'ונסו), ניקון, טאקייון, וויונג, ג'ונו וצ'אנסונג. מנהיג הלהקה לשעבר, ג'יי פארק, עזב את הלהקה באופן רשמי בתחילת שנת 2010.
חברי הלהקה החלו את הקריירה שלהם כזמרים כאשר הזמר הקוריאני, פארק ג'ין-יונג הרכיב להקה בשם One Day שכללה 11 זמרים. בסופו של דבר הלהקה התפצלה לשתי להקות, האחת היא 2PM והשנייה היא להקה דומה אך עצמאית הידועה בשם 2PM. 2AM עשו את הופעת הבכורה שלהם עם השיר "10 Points Out of 10 Points", אשר הציג את יכולות הריקוד האקרובטיות שלהם. הלהקה זכתה במקום הראשון בפעם הראשונה עם השיר שלהם "Again & Again". שני השירים נכללו באלבום האולפן הראשון שלהם, ‘’The First Album 1:59PM’’ אשר יצא לאור בשנת 2009. הלהקה המשיכה והוציאה לאור אלבום קוריאני נוסף בשם ‘’Hands Up’’ בשנת 2011. הם עשו את הבכורה שלהם ביפן מאוחר יותר באותה שנה עם האלבום ‘’Republic of 2PM’’. לאחר יותר משנה, הלהקה עשתה קאמבק בשנת 2013 עם אלבום האולפן השלישי שלהם, ‘’Grown’’. בתחילת ספטמבר 2014, הלהקה עשתה קאמבק עם אלבום האולפן הרביעי, ‘’Go Crazy’’. ב-15 ביוני 2015, הם הוציאו לאור את אלבום האולפן החמישי שלהם, ‘’No.5’’.

לפני הופעת הבכורה
-----------------

כל חברי הלהקה נבחנו באודישנים (מלבד ניקון שלוהק על ידי החברה) על מנת להיות חלק מחברת התקליטים JYP Entertainment. לחלקם היה ניסיון בתעשיית הבידור, וביניהם ג'ון. קיי, אשר השתתף במספר תחרויות שירה. טאקייון, ג'ונו וצ'אנסונג השתתפו בתוכנית SuperStar Survival. חלק מחברי הלהקה חיו בעבר בארצות הברית, המנהיג לשעבר ג'יי פארק, באזור סיאטל, ניקון בדרום קליפורניה, וטאקייון גר במשך שבע שנים במסצ'וסטס לפני שחזר לקוריאה.

במקור, חברי הלהקה של 2PM היו חלק מלהקה גדולה יותר הידועה בשם One Day. סדרת טלוויזיה דוקומנטרית בשם Hot Blood Men הציגה את ימי האימונים של הלהקה. בתוכנית, החבר לשעבר, ג'יי פארק, סיים במקום הראשון וקיבל את מספר הקולות הגבוה ביותר מהמעריצים. התוכנית הציגה את ההדחה של שלושה מתמודדים: לי סוויצ'י, ג'ונג ג'ינוון ויון דוג'ון. אך ג'ינוון תפס את מקומו של אים דאהון לאחר שהוא פרש. עד סוף התהליך של האימונים, מספר חברי הלהקה One Day ירד ל-11 חברים בלהקה. הלהקה לאחר מכן התפצלה לשתי להקות, האחת קבוצת זמרי בלדה המורכבת מארבעה חברים תחת השם 2AM, וללהקת היפ-הופ המורכבת משבעה חברים תחת השם 2PM.

הופעת הבכורה ומחלוקת (2008–2009)
--------------------------------

בהשוואה לשאר להקות הבנים הקוריאניות שהיו באותה תקופה אשר אימצו את התדמית של ה"נער היפה" (בקוריאנית: kkonminam), 2PM עשו את הופעת הבכורה שלהם עם תדמית של הגבר הקשוח והמאצ'ו כמו חיה. הם עשו זאת תוך השמת דגש על הגוף השרירי של חברי הלהקה. הלהקה יצרה את המונח הקוריאני "jimseung-dol" (המשמעות של jimseung היא חיה או בהמה בקוריאנית) שהפך לתופעה בשנת 2008.

ג'יי פארק (היה ידוע יותר בשמו הפרטי ג'הבום) נבחר לכהן בתפקיד המנהיג של הלהקה, כיוון שהוא היה המבוגר ביותר וגם האחד שכל חברי הלהקה ראו בתור המוכשר ביותר. הוא לקח חלק בתפקידי מפתח במספר מהשירים והווידאו קליפים של הלהקה בימיה הראשונים.
הלהקה עשתה את הופעת הבכורה שלה עם השיר "10 points Out of 10 Points" ב-4 בספטמבר 2008. באוקטובר 2008, הם החלו לקדם את השיר "Only You", שיר נוסף מאלבום הבכורה שלהם, המיני אלבום ‘’Hottest Time of the Day’’.

באפריל 2009, הלהקה הוציאה לאור את המיני אלבום השני שלה, ‘’2:00PM Time For Change’’, אשר הם החלו לקדם באותו חודש. בחודש מאי הם זכו בפעם הראשונה במקום הראשון בתוכנית מוזיקה בטלוויזיה בתוכנית M!Countdown, ולאחריו זכו בשני פרסים נוספים באותה תוכנית ובתוכנית Music Bank. ב-11 ביוני, הלהקה החלה לקדם את השיר "I Hate You" בהופעה ב-M!Countdown. ביולי הלהקה זכתה עבור שיר זה במקום הראשון בתוכניות M!Countdown ו-Music Bank. ב-3 ביולי זכתה הלהקה בפרס "The Only One Song" בתוכנית M!Countdown.

יותר מאוחר באותה שנה התפתחה מחלוקת בקשר לג'יי פארק. ב-4 באוקטובר 2009, החלו להופיע כתבות באינטרנט הנוגעות לפרסומים של ג'יי פארק משנת 2005 בחשבון הפרטי שלו במייספייס, שבהם הוא הביע את השנאה שלו כלפי קוריאה תוך כדי ימי האימונים שלו ב-JYP Entertainment. הפרסומים הללו, הודלפו על ידי אזרח אשר פרץ לחשבון המייספייס של ג'יי פארק, הוצאו מהקשרם ולא הובנו כראוי על ידי התקשורת הקוריאנית. ג'יי פארק פרסם התנצלות רשמית בנושא. אף על פי שחלק מהציבור הביע את רצונו שחברת התקליטים תוציא את ג'יי פארק מהקבוצה, המנכ"ל של JYP פארק ג'ין-יונג הצהיר ב-7 בספטמבר כי הוא תומך בפארק ושהוא צריך להישאר בקבוצה. למרות הבעת התמיכה של המנכ"ל, ביום למחרת ג'יי פארק פרסם באתר המעריצים הרשמי הודעה כי הוא יעזוב באופן רשמי את הלהקה ויחזור לארצות הברית לפרק זמן מסוים על מנת שהמצב יירגע. הוא תכנן לחזור ללימודים ולשפר את הידע שלו במוזיקה. באותו מכתב הוא התנצל בפני שאר חברי הלהקה על כך שהוא לא יכול היה למלא את תפקידו ולהיות מנהיג טוב ואח גדול עבורם. הוא הבטיח שהוא יחזור כאדם טוב יותר. פארק ג'ין- יונג אימת את הדברים כי הלהקה תמשיך כעת את פעולתה עם שישה חברים בלבד. בעקבות הרגישות לנושא העזיבה של ג'יי פארק, הלהקה פרשה מהופעות בתוכניות וריאטי ובידור בטלוויזיה.

1:59PM והעלייה בפופולריות (2009-2010)
-------------------------------------

למרות המחלוקת, הלהקה המשיכה עם ההוצאה לאור של אלבום האולפן הראשון שלהם בשם ‘’01:59PM’’. האלבום יצא לאור ב-10 בנובמבר 2009. אך למרות זאת שאלות לגבי עזיבתו של ג'יי פארק נותרו. ביום שלאחר הוצאת האור של האלבום, פארק ג'ין-יונג הצהיר כי ג'יי פארק יכול לחזור למקומו בלהקה אם ירצה על מנת לעשות קאמבק אף על פי שהדבר לא נראה קרוב מלקרות. לאות תמיכה בג'יי פארק, שאר חברי הלהקה קבעו לחלק את ההכנסות מהאלבום הראשון של הלהקה יחד איתו באופן שווה. האלבום כלל שירים ובהם מופיע הקול של ג'יי פארק, אף על פי שפניו לא נכללו בתמונת האלבום. הלהקה סיימה לצלם מחדש את הווידאו קליפ שלהם עבור השיר "Heartbeat", שיר הנושא, ללא ג'יי פארק באוקטובר 2009. הלהקה החלה בפעילויות לקידום האלבום בתוכניות וריאטי ותוכניות מוזיקה כמו O Good Concert של רשת Mnet, Music Bank של רשת KBS, Music Core של MBC ו-Inkigayo של SBS בנובמבר 2009.

שבוע וחצי לאחר הוצאת האלבום לאור, הלהקה הופיעה בטקס פרסי המוזיקה Mnet Asian Music Awards. הלהקה זכתה בפרסים עבור להקת הבנים הטובה ביותר ואמן השנה (אחד הפרסים היוקרתיים ביותר של הטקס). הלהקה ביצעה מחווה לכבוד חברם לשעבר ג'יי פארק במהלך ביצוע השיר שלהם "Again & Again". במהלך המופע, זרקור האיר את המיקום של ג'יי פארק שבו הוא היה במהלך הריקוד, והשירה שלו הושמעה ברמקולים ולא הוחלפה על ידי אחד מחברי הלהקה.

לקראת סוף נובמבר 2009, לאחר שבועיים של פעילויות קידום של האלבום ‘’1:59PM’’, הלהקה זכתה בפרס הראשון בפעם הראשונה בתוכנית מוזיקה בטלוויזיה מאז הוצאתו של האלבום, עם השיר "Heartbeat", אשר העניק ללהקה את המקום הראשון במשך שלושה שבועות נוספים. השיר העניק להם את התואר של Triple Crown בתוכנית Inkigayo כיוון שזכו במקום הראשון במשך שלושה שבועות. ב-30 בדצמבר 2009, במהלך טקס המוזיקה של סוף השנה של רשת הטלוויזיה KBS, השיר "Again & Again" זכה בתואר שיר השנה כשהוא זוכה ב-57,060 הצבעות.

השיר השני של הלהקה מהאלבום היה "Tired of Waiting". הלהקה ביצעה הופעה של השיר בשידור חי בפעם הראשונה במהלך טקס המוזיקה של סוף השנה בדצמבר 2009. פעילויות הקידום של הלהקה עבור האלבום הסתיימו בהופעתם בינואר 2010 בתוכנית Inkigayo.

(2010) *Don't Stop Can't Stop*
------------------------------

בפברואר 2010, הודיעה חברת התקליטים כי ג'יי פארק לא יחזור להיות חבר בלהקה, כיוון שהחוזה שלו עם החברה בוטל, בהסכמתם של כל שאר חברי הלהקה. מפגש מעריצים ומסיבת עיתונאים נערכו יחדיו יומיים לאחר מכן עם ששת חברי הלהקה הנותרים והמנכ"ל של JYP, צ'ו ג'ונג-ווק. מספר רב של אתרי מעריצים של הלהקה נסגרו מיד לאחר מסיבת העיתונאים כמחאה על "סילוקו" של ג'יי פארק. ההנהלה הודיעה כי אף על פי שהלהקה תמשיך את פעילותיה עם שישה חברים, מנהיג חדש ללהקה לא ייבחר על מנת להחליף את ג'יי פארק.

באפריל 2010, הוציאה הלהקה לאור את המיני אלבום ‘’Don’t Stop Can’t Stop’’, שכלל שישה שירים. ההוצאה לאור של אלבום זה וכן התדמית של הלהקה הייתה במטרה להציג את הלהקה כחזקה יותר מההוצאות לאור הקודמות שלה. הלהקה ביצעה את הקאמבק שלה בתוכנית המוזיקה בטלוויזיה M!Countdown באותו חודש.

הלהקה הופיעה כלהקהת חימום עבור תשעה מופעי קיץ של הלהקה Wonder Girls בארצות הברית ב-2010. הם הופיעו בפסטיבל השנתי ה-8 של "Korea Times Music Festival" בלוס אנג'לס, קליפורניה במאי 2010, ובמופע Dream Concert בסיאול, קוריאה הדרומית.
במאי 2010, הוציאה הלהקה לאור את השיר "What’s Your Celebration?" עבור מונדיאל 2010. השיר דוגם חלק מהשיר של קיינאן, Wavin' Flag.

ביולי 2010, עזבו וויונג וטאקייון את עמדותיהם כמנחים בתוכנית Inkigayo. חודש לאחר מכן וויונג עזב את מתוכנית נוספת כדי להתמקד בלוח המופעים של הלהקה שהיה עמוס. המופעים הראשונים של הלהקה התקיימו ב-31 ביולי וב-1 באוגוסט בסיאול. לאחר מכן הם הופיעה ב-7 וב-8 באוגוסט בפוסן (הלהקות 2AM ומיס איי הוזמנו למופע כאורחים).

חברי להקת 2pm
-------------

**김 준 서 === kim jun su**

* בעברית:קים גון סו
* שם במה: Jun. K בעברית: ג'ון K
* תאריך לידה: 15 בינואר 1988
* תפקיד: זמר מוביל
* מקום לידה: קוריאה הדרומית

### Nichkhun 닉쿤

* בעברית:ניקהון
* תאריך לידה:24 ביוני 1988
* תפקיד:זמר משני וראפר ראשי
* מקום לידה: ארצות הברית

### Ok Taecyeon 옥택연

* בעברית:אוק טאק יון
* תאריך לידה:27 בדצמבר 1988
* תפקיד:זמר משני וראפר מוביל
* מקום לידה: קוריאה הדרומית

### Jang Wooyoung 장우영

* בעברית:ג'אנג וו יאנג
* תאריך לידה:30 באפריל 1989
* תפקיד:זמר ראשי
* מקום לידה: קוריאה הדרומית

### Lee Junho 이준호

* בעברית:לי ג'ונהו
* תאריך לידה:25 בינואר 1990
* תפקיד:זמר ראשי
* מקום לידה: קוריאה הדרומית
* **Hwang Chansung** 황
* בעברית:הוואנג צ'אן סוונג
* תאריך לידה:11 בפברואר 1990
* תפקיד:זמר משני וראפר משני
* מקום לידה :קוריאה הדרומית

דיסקוגרפיה
----------

### אלבומים

#### אלבומי אולפן

| שם | פרטי אלבום | מיקום הכי גבוה במצעדים | מכירות |
| --- | --- | --- | --- |
| KOR | JPN | USWorld |
| בקוריאנית |
| *01:59PM* | * יצא לאור: 10 בנובמבר 2009
* חברת תקליטים: JYP, Ariola Japan
* אופן: CD, digital download
 | 1 | 16 | — | * מכירות בקוריאה: 110,000+
* מכירות ביפן: 13,369+
 |
| *Hands Up* | * יצא לאור: June 20, 2011

חברת תקליטים\* : JYP, Ariola Japan* אופן: CD, digital download
 | 1 | 17 | — | * מכירות בקוריאה: 112,344+
* מכירות ביפן: 26,482+
 |
| *Grown* | * יצא לאור: 6 במאי 2013
* חברת תקליטים: JYP Entertainment, KT Music
* אופן: CD, digital download
 | 1 | 10 | 6 | * מכירות בקוריאה: 116,278+
* Grand Edition: 23,336+
* מכירות ביפן: 24,937+
 |
| *Go Crazy!* | * יצא לאור: 15 בספטמבר 2014
* חברת תקליטים: JYP Entertainment, KT Music
* אופן: CD, digital download
 | 3 | 18 | 7 | * מכירות בקוריאה: 60,843+
* Grand Edition: 20,000+
* מכירות ביפן: 11,358+
 |
| *No.5* | * יצא לאור: 15 ביוני 2015
* חברת תקליטים: JYP Entertainment, KT Music
* אופן: CD, digital download
 | 1 | 14 | 3 | * מכירות בקוריאה: 62,618+
* מכירות ביפן: 11,777+
 |
| ביפנית |
| *Republic of 2PM* | * יצא לאור: 30 בנובמבר 2011
* חברת תקליטים: Ariola Japan, JYP
* אופן: CD, digital download
 | — | 4 | — | * מכירות ביפן: 73,510+
 |
| *Legend of 2PM* | * יצא לאור: 13 בפברואר 2013
* חברת תקליטים: Ariola Japan, JYP
* אופן: CD, digital download
 | — | 1 | — | * מכירות ביפן: 64,291+
 |
| *Genesis of 2PM* | * יצא לאור: 29 בינואר 2014
* חברת תקליטים: Epic Records Japan, JYP
* אופן: CD, digital download
 | — | 1 | — | * מכירות ביפן: 72,003+
 |
| *2PM of 2PM* | * יצא לאור: 15 באפריל 2015
* חברת תקליטים: Epic Records Japan, JYP
* אופן: CD, digital download
 | — | 1 | — | * מכירות ביפן: 68,147+
 |
| *Galaxy of 2PM* | * יצא לאור: 27 באפריל 2016
* חברת תקליטים: Epic Records Japan, JYP
* אופן: CD, digital download
 | — | 1 | — | * מכירות ביפן: 121,771
* RIAJ: Gold
 |
| "—" סימון לאלבומים שלא נכנסו למצעדים או לא הושקו באותה מדינה. |

#### מיני אלבומים

| שם | פרטי אלבום | מיקום הכי גבוה במצעדים | מכירות |
| --- | --- | --- | --- |
| KOR | JPN | USWorld |
| בקוריאנית |
| *Still 02:00PM* | * יצא לאור: 11 באוקטובר 2010
* חברת תקליטים: JYP, Jakorea
* אופן: CD, digital download
 | 1 | — | 14 | * מכירות בקוריאה: 90,442+
* מכירות ביפן: 6,994+
 |
| "—" סימון לאלבומים שלא נכנסו למצעדים או לא הושקו באותה מדינה. |

#### אלבומי אוספים

| שם | פרטי אלבום | מיקום הכי גבוה במצעדים | מכירות |
| --- | --- | --- | --- |
| KOR | JPN |
| ביפנית |
| *All About 2PM* | * יצא לאור: 9 במרץ 2011
* סוג : Box set
* חברת תקליטים: Ariola Japan
* אופן: CD
 | — | 26 | * מכירות ביפן: 4,502+
 |
| *2PM Best (2008–2011 in Korea)* | * יצא לאור: 14 במרץ 2012
* סוג: Greatest hits album
* חברת תקליטים: Ariola Japan
* אופן: CD
 | — | 5 | * מכירות ביפן: 40,272+
 |
| בקוריאנית |
| *2PM Member's Selection* | * יצא לאור: 22 במאי 2012
* סוג: Greatest hits album
* חברת תקליטים: JYP
* אופן: CD, digital download
 | 1 | — | * מכירות ביפן: 2,541+
* מכירות בקוריאה: 20,000+ (Limited)
 |
| "—" סימון לאלבומים שלא נכנסו למצעדים או לא הושקו באותה מדינה. |

קישורים חיצוניים
----------------

ויקישיתוף מדיה וקבצים בנושא **2PM** בוויקישיתוף
* 

* אתר האינטרנט הרשמי של 2PM (באנגלית)

* אתר האינטרנט הרשמי של 2PM (ביפנית)
* 2PM, ברשת החברתית פייסבוק

* 2PM, ברשת החברתית אקס (טוויטר)

* 2PM, ברשת החברתית אינסטגרם

* 2PM, סרטונים בערוץ היוטיוב

* 2PM, באתר אייטונס (באנגלית)

* 2PM, באתר ספוטיפיי

* 2PM, באתר Last.fm (באנגלית)

* 2PM, באתר MusicBrainz (באנגלית)

* 2PM, באתר דיזר

* 2PM, באתר Discogs (באנגלית)

* 2PM, באתר Songkick (באנגלית)

* 2PM, באתר בילבורד (באנגלית)

* 2PM, באתר אמזון מיוזיק

הערות שוליים
------------

1. 1 2 3  "Gaon Chart" (בקוריאנית). Gaon Chart. אורכב מ-המקור ב-2012-06-21. נבדק ב-2010-12-03.
2. 1 2 3  "2PMのリリース一覧" [2PM's list of releases] (ביפנית). Oricon. נבדק ב-11 בינואר 2014. `{{cite web}}`:  (עזרה)
3. ↑  "CDアルバム 週間ランキン グ" [CD Album weekly ranking] (ביפנית). Oricon. במאי 13–19, 2013. נבדק ב-6 ביוני 2013. `{{cite web}}`:  (עזרה)
4. ↑  "World Albums". *Billboard*. Prometheus Global Media. 25 במאי 2013. נבדק ב-6 ביוני 2013. `{{cite web}}`:  (עזרה)

	* "Go Crazy". 4 באוקטובר 2014. `{{cite web}}`:  (עזרה)
5. ↑  Comeback Alert: Put Your Hands Up for 2PM. *mtvk.com*. Retrieved 2011-06-17.
6. ↑  "Gaon Yearly Albums Chart 2013" (בקוריאנית). Gaon. אורכב מ-המקור ב-2014-07-23. נבדק ב-20 בינואר 2014. `{{cite web}}`:  (עזרה)
7. ↑  "Gaon September Monthly Albums Chart 2014" (בקוריאנית). Gaon. נבדק ב-9 באוקטובר 2014. `{{cite web}}`:  (עזרה)
8. ↑  オリコンランキング情報サービス「you大樹」 －CD・ブルーレイ・DVD・書籍・コミック－, ORICON NEWS
9. ↑  "Oricon Chart 2016 - June Week 2". *Oricon*. נבדק ב-22 ביוני 2016. `{{cite web}}`:  (עזרה)
10. ↑  "Recording Industry Association of Japan - May 2016". *Recording Industry Association of Japan*. נבדק ב-12 ביוני 2016. `{{cite web}}`:  (עזרה)
11. ↑  "Still 2:00PM by 2PM". iTunes. נבדק ב-23 באוקטובר 2012. `{{cite web}}`:  (עזרה)
12. ↑  "Still 2:00PM by 2PM". iTunes. נבדק ב-23 באוקטובר 2012. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 9b94ac1a-b997-4414-9385-96178b5ef99c
* NLK: KAB201500641

 |